പാലക്കാട് ഒമ്ബതാം ക്ലാസ് വിദ്യാര്ത്ഥികളായ നാലു പേരെ കാണ്മാനില്ല: അന്വേഷണം ഊര്ജ്ജിതമാക്കി പോലീസ് പാലക്കാട്: ഒമ്ബതാം ക്ലാസ് വിദ്യാര്ത്ഥികളായ ഇരട്ട സഹോദരിമാരെയും സഹപാഠികളായ രണ്ട് ആണ്കുട്ടികളെയും കാണാനില്ലെന്ന പരാതിയില് പൊലീസ് അന്വേഷണം ഊര്ജിതമാക്കി. ഇവര് സംസ്ഥാന അതിര്ത്തിയിലെ ഗോവിന്ദാപുരം ചെക്ക് പോസ്റ്റ് കടന്നുപോയതായുള്ള വിവരത്തിന്റെ അടിസ്ഥാനത്തില് അന്വേഷണം തമിഴ്നാട്ടിലേക്ക് വ്യാപിപ്പിച്ചിട്ടുണ്ട്. നവംബര് മൂന്നിനാണ് ഒമ്ബതാം ക്ലാസ് വിദ്യാര്ത്ഥികളായ നാലു പേരെ കാണാതായത്. ഇവര് പാലക്കാട് കെഎസ്ആര്ടിസി ബസ് സ്റ്റാന്ഡിലും പാര്ക്കിലും നടക്കുന്നതിന്റെ ദൃശ്യങ്ങള് പൊലീസിന് ലഭിച്ചിരുന്നു. ആലത്തൂര് സിഐയുടെ നേതൃത്വത്തിലുള്ള പ്രത്യേകസംഘമാണ് അന്വേഷണം നടത്തുന്നത്. വിദ്യാര്ത്ഥികള്ക്കായി പൊലീസ് മിസ്സിംഗ് നോട്ടീസ് പുറത്തിറക്കിയിട്ടുണ്ട്. കാണാതായ ദിവസം ഇരട്ട സഹോദരികള് ധരിച്ചിരുന്നത് ജീന്സ് പാന്്റും ടീ ഷര്ട്ടുമാണ്. ആണ്കുട്ടികള് ധരിച്ചത് പാന്്റും പച്ച കളര് ഷര്ട്ടുമാണെന്ന് പൊലീസിന്്റെ മിസ്സിംഗ് നോട്ടീസില് പറയുന്നു. ഇവരുടെ കൈവശം ചുവന്ന ബാഗും ഉണ്ടായിരുന്നു. നാലുപേരും ഒരേ ക്ലാസിലെ വിദ്യാര്ത്ഥികളാണ്. ഇവരുടെ ഫോണുകള് സ്വിച്ച് ഓഫ് ആണ്. അതുകൊണ്ടുതന്നെ മൊബൈല് ഫോണ് കേന്ദ്രീകരിച്ച് അന്വേഷിക്കുന്നതിനും തടസ്സങ്ങളുണ്ടെന്ന് പൊലീസ് പറയുന്നു. അതേസമയം ആലത്തൂര് പുതിയങ്കത്തു നിന്ന് കാണാതായ സൂര്യ കൃഷ്ണ എന്ന യുവതിയെ ഒരു മാസം പിന്നിട്ടിട്ടും കണ്ടെത്താനായിട്ടില്ല. Tags students missing shortlink